*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*149. számú előterjesztés*

Bátaszék Város Önkormányzata Képviselő-testületének 2016. június 29-én,

15,00 órakor megtartandó ülésére

*tájékoztatás a Bátaszéki Mikrotérségi Óvoda és Bölcsőde Bölcsődei egységének hatósági ellenőrzéséről*

|  |
| --- |
| **Előterjesztő:** dr. Bozsolik Róbert polgármester    **Készítette:** Tafnerné Fáll Erika kulturális-nevelési referens    **Törvényességi ellenőrzést végezte:** Takácsné Gehring Mária aljegyző  **Tárgyalja:**  KOIS Bizottság: 2016.06.27. |

***Tisztelt Képviselő-testület!***

2016. június 10-én érkezett a Tolna Megyei Kormányhivatal levele, melyben a 2016. május 30-án lefolytatott helyszíni hatósági ellenőrzésről készített jegyzőkönyvet küldték meg. A hivatkozott ellenőrzés helyszíne a Bátaszéki Mikrotérségi Óvoda és Bölcsőde bölcsődei egysége volt, az ott folyó működést ellenőrizték.

A helyszíni ellenőrzésről készített jegyzőkönyv (1. melléklet) számba veszi a bölcsőde adatait, személyi, tárgyi feltételeit, az intézményi dokumentációkat, szakmai tevékenységet. Az eljárás során jogsértést nem tapasztaltak, ezért azt lezártnak tekintik. Indítványként fogalmazták meg, hogy a *fürdőszobában lévő mosdókhoz dobogók biztosítása szükséges.*

Kérem a képviselő-testületet, hogy a MOB bölcsődei egységének hatósági ellenőrzéséről szóló tájékoztatót szíveskedjen tudomásul venni.

**H a t á r o z a t i j a v a s l a t :**

**a Bátaszéki Mikrotérségi Óvoda és Bölcsőde bölcsődei egységénél lefolytatott hatósági ellenőrzésről szóló tájékoztatásra**

Bátaszék Város Önkormányzatának Képviselő-testülete megismerte a Mikrotérségi Óvoda és Bölcsőde bölcsődei egységében a Tolna Megyei Kormányhivatal által lefolytatott hatósági ellenőrzésről készített jegyzőkönyvben foglaltakat és javasolja a fenntartó társulási tanácsnak annak tudomásul vételét.

*Határidő:* 2016. június 30.

*Felelős:* Takácsné Gehring Mária jegyző

(a határozat megküldéséért)

*Határozatról értesül:* TT elnök

MOB igazgatója

irattár